b'\n_START_ARTICLE_\nBahrain International Circuit\n_START_PARAGRAPH_\nBahrain International Circuit (Arabsko: \xd8\xad\xd9\x84\xd8\xa8\xd8\xa9 \xd8\xa7\xd9\x84\xd8\xa8\xd8\xad\xd8\xb1\xd9\x8a\xd9\x86 \xd8\xa7\xd9\x84\xd8\xaf\xd9\x88\xd9\x84\xd9\x8a\xd8\xa9) je dirkali\xc5\xa1\xc4\x8de, ki le\xc5\xbei v Bahrajnu. Najbolj znano je po dirki Formule 1 za Veliko nagrado Bahrajna._NEWLINE_Izgradnja dirkali\xc5\xa1\xc4\x8da je bila nacionalni projekt, ki ga je za\xc4\x8del princ Salman bin Hamad Al Khalifa, tudi \xc4\x8dastni predsednik Bahrajnske dirka\xc5\xa1ke zveze._NEWLINE_Dirkali\xc5\xa1\xc4\x8de le\xc5\xbei sredi pu\xc5\xa1\xc4\x8dave, kar je zaradi povsod prisotnega pu\xc5\xa1\xc4\x8davskega peska neugodno za hladilne sisteme dirkalnikov. Toda organizatorji so uspeli ubla\xc5\xbeiti to te\xc5\xbeavo s posebno teko\xc4\x8dino, s katero pred dirko po\xc5\xa1kropijo pesek v neposredni bli\xc5\xbeini dirkali\xc5\xa1\xc4\x8da. Izgradnja je stala 150 milijonov dolarjev.'